cyanic-selkie/wikianc huggingface dataset:
אנתוני וינר
הקמפיין לראשות העיר של ניו יורק 2005
וינר הריץ קמפיין בלתי מוצלח בפריימריס הדמוקרטים לראשות העיר של ניו יורק ב-2005 כנגד שלושה דמוקרטים אחרים.
קרלה סוזה
חיים אישיים
בפברואר 2018 הופיעה סוזה בתוכניתה של העיתונאית המקסיקנית כרמן אריסטגואי וחשפה כי היא הייתה קורבן לתקיפה מינית. סוזה הצהירה שכשהייתה בת 22 היא נאנסה על ידי במאי טלוויזיה בתוכנית שבה עבדה; היא לא נקבה בשמו.
אנתוני וינר
עמדות פוליטיות
וינר קיבל ציון "A", בגיליון דירוג הקונגרס (Congressional Scorecard) לשנת 2005 מארגון "דראם מייג'ור אינסטיטיוט" (הארגון לזכויות אדם ולענייני מעמד הביניים), על נושאי מעמד הביניים.
ישראל
במרץ 2004, אתר הוועדה העליונה לתיירות (SCT), אתר התיירות הרשמי של סעודיה, הסיר הודעה "מביכה" על איסור כניסת יהודים למדינה. וינר, אמר בתגובה כי על ארצות הברית לגנות את מדיניות מתן האשרות של סעודיה.
באוקטובר 2004, נערכה הקרנת הבכורה של הסרט "קולומביה הלא מחמיאה" (Columbia Unbecoming). הסרט, שהופק בידי הארגון היהודי "פרויקט דוד", מציג עדויות של תלמידים יהודים, אשר מתארים את מסכת ההטרדות וההתקפות שספגו בחוג ללימודי שפות מזרח תיכוניות, "מיל"ק" (MELAC). "הסיפור שלא נגמר", כינה אחד ממנהיגי הקהילה היהודית בעיר את פרשת גילוי האנטי-ישראליות באוניברסיטת קולומביה. וינר ביקר את הפרופסורים של אוניברסיטת קולומביה אשר העירו הערות אנטי ישראליות ואנטישמיות ומאוחר יותר, קרא יחד עם פוליטיקאים יהודים לפיטוריהם של המרצים הערבים.
טראפיסטים
טראפִּיסטים או "הנזירים השתקנים" הם פלג של מסדר הנזירים הציסטרציאנים של הכנסייה הקתולית המקיים את תקנון הנזירים של בנדיקטוס (Regula Benedictina). באופן פורמלי נקרא המסדר "המסדר הציסטרציאני של ההקפדה המחמירה" (Cistercian Order of the Strict Observance), ויש בו כיום (2006) 102 מנזרי גברים ו־71 מנזרי נשים. המסדר החל בשנת 1662 ברפורמה דתית שחולל ארמאנד-ז'אן לה בוטלייה דה רנסי, אב המנזר נוטר־דאם דה לה טראפ שבנורמנדי, צרפת. מטרתו של דה רנסי הייתה להחזיר את הנזירות לחיי קדושה, לאחר שלדעתו נפגמו חיים אלה במהלך השנים, ולשם כך לנקוט באמצעים שיישמרו חיים אלה. חוקת המסדר התקבלה שנתיים אחר־כך. ב־1689 נוסד גם מסדר של נזירות טראפיסטיות. במאה ה־19 החלו לקרוא לחברי המסדר "טראפיסטים" על שם המנזר שבו נקבעה חוקתם.
I Am the Night
I Am the Night ("אני הוא הלילה") הוא אלבום האולפן השלישי של להקת המטאל האמריקאית פנטרה. האלבום יצא לאור בשנת 1985 תחת חברת התקליטים העצמאית מטאל מג'יק, אשר שייכת לג'רי אבוט, אביהם של חברי הלהקה ויני פול ודיימבאג דארל, מפיק וכותב שירים בסגנון קאנטרי, אשר תפקד גם כאמרגן הלהקה וגם כמפיק האלבומים העצמאיים שלה, תחת השם "The Elder"/"The Eldn" ("הבכיר"/"המבוגר"). הקלטות האלבום בוצעו באולפני פנטגו, שנמצאים בעיירה פנטגו, בטקסס, ארצות הברית.
פסיכוגריאטריה
בישראל אין התמחות מוכרת בפסיכוגריאטריה ואין לה מעמד משפטי. המושג משמש לעיתים למחלקות אשפוז או מרפאות פסיכיאטריות המיועדות לזקנים ולעיתים לשירות של גריאטר או רופא אחר שהשתלם בתחום. למעשה, מומחה בגריאטריה אמור להכיר, לאבחן ולדעת לטפל גם בבעיות מנטאליות (נפשיות וקוגניטיביות) שכיחות של הגיל המבוגר (כגון דיכאון תגובתי, חרדה, בלבול חריף ודמנציה מסוג אלצהיימר או אחר). כמו כן, מומחה בפסיכיאטריה של מבוגרים אמור לדעת לטפל בקשישים עם מחלות פסיכיאטריות ולהתאים את הטיפול לגילם ולמצבם התפקודי והרפואי הכולל.
טום דונילון
'''תומאס אי. "טום" דונילון (באנגלית: Thomas E. Donilon'''; נולד ב-14 במאי 1955) כיהן כיועץ לביטחון לאומי בממשלו של נשיא ארצות הברית ברק אובמה בשנים 2010–2013. בעל קריירה כיועץ פוליטי אמריקאי, פקיד בממשל הפדרלי של ארצות הברית וכעורך דין. כיהן בצוותא עם הדיפלומטית ונדי שרמן, כראש צוות ביקורת מחלקת המדינה של ארצות הברית בתקופת המעבר לפני כניסת ברק אובמה לתפקידו כנשיא, וכסגן היועץ לביטחון לאומי ג'יימס ג'ונס בתחילת כהונתו של ממשל אובמה.
המנורה
בתקופת הבית השני
לאחר טיהור בית המקדש בימי החשמונאים הכניסו אלה מנורת זהב חדשה. חז"ל כתבו בעניין: . אחרון המלכים החשמונאים, מתתיה אנטיגונוס, שקדם להורדוס, במחצית המאה הראשונה לפני הספירה, הטביע את סמל המנורה על מטבעות ברונזה (על פי מטבעות אלו הוטבעה המנורה על המטבע של עשר אגורות). תבליטים של מנורת שבעת הקנים נמצאו באתרי ארכאולוגיה ישראליים שונים. בין היתר במערות קבורה בבית שערים מתקופת המשנה ובבתי כנסת עתיקים רבים כמו בית אלפא, יהודיה, יריחו, ציפורי, מעון ומעוז חיים.
יוספוס מספר שבזמן המצור הרומאי על ירושלים, יצא אל הרומאים אחד הכהנים, יהושע בן תבותי, ומסר לטיטוס כלי קודש מהמקדש, לאחר שהובטח לו כי חייו יינצלו. הוא "הוציא אליו מקיר ההיכל שתי מנורות זהב כתבנית מנורות ההיכל ושולחנות ומזרקים וקערות, כולם זהב סגור וכבדים במשקלם מאד".
הרישום המפורסם והמפורט ביותר של המנורה נמצא כתבליט על גבי שער טיטוס, שהוקם ברומא בשנת 81 לספירה. התבליט מתאר את תהלוכת הניצחון ברומא ומוצגים בו חיילים רומיים, שלראשם זרי דפנה כמנצחים, הנושאים את המנורה. ועל פי פרוקופיוס בתקופת שלטונו של יוסטיניאנוס, המנורה הייתה עדיין אצל הרומאים.
חומרי המנורה
בגמרא ביארו את טעמי המחלוקת בין התנאים לפי מדרשי המקראות על פי המידות שהתורה נדרשת בהן כך שלפי הברייתא הראשונה לדעת רבי יש צורך ב"דבר חשוב" דווקא: זהב, או כסף (שאחר הזהב הוא הראשון בחשיבות, חידושי הרשב"א) ולר' יוסי כשרים כל מיני המתכת. לפי הברייתא השנייה, לדעת רבי כל מתכת כשרה ואילו לדעת ר' יוסי כל דבר כשר, מלבד חרס ("שהוא פחות מכל הכלים ואינו ראוי אפילו למלך בשר ודם", רש"י). להלכה פסק הרמב"ם.
משקלה
שלא כבשאר כלי המקדש, קבעה התורה משקל מסוים למנורה - ככר. וכתב רש"י: "שלא יהיה משקלה עם כל כליה אלא ככר לא פחות ולא יותר". המנחת חינוך הביא ראיה לדברי רש"י מהגמרא במנחות: "עשר מנורות עשה שלמה וכל אחת ואחת הביא לה אלף ככר זהב והכניסוהו אלף פעמים לכור והעמידוהו על ככר". ועוד: "מעשה והייתה מנורת בית המקדש יתירה על של משה בדינר זהב קורדיקיני והכניסוה פ' פעמים לכור והעמידוה על ככר". מכאן שעשו תחבולות שונות כדי שלא תהיה יותר מככר.
מידותיה
מידות המנורה נמסרו במפורט בברייתא במסכת מנחות:. בשם כוונות האר"י מובא שגובה המנורה היה 17 טפחים ומשהו (הטפח ה-18 לא היה שלם).
ריבוי מנורות (מעוגלות וישרות יחדיו)
בספר "מלחמת היהודים" קיים תיאור של שתי מנורות בבית המקדש. יוסף בן מתתיהו מתאר מקרה שבו הוצאו מבית המקדש שתי מנורות: ייתכן שמנורה אחת הייתה עם קנים מעוגלים והשנייה עם קנים ישרים.
האלמנה השחורה (ילנה בלובה)
ילנה בלובה (באנגלית: Yelena Belova, ברוסית: Елена Белова) היא דמות בדיונית המופיעה בחוברות הקומיקס ביקום מארוול קומיקס. הדמות הופיעה לראשונה בחוברת Inhumans Vol.2 #5 ממרץ 1999, ונוצרה בידי הכותבת דווין קיי גרייסון והמאייר ג'יי ג'י ג'ונס.
בית לחם הגלילית
השנים הראשונות
במרכז המושב הוקצו חלק מהבתים הטמפלרים למבני ציבור והם שימשו כמחלבה ומחסן אספקה. מרכז הקהילה הטמפלרי הפך לבית העם של המושב ובו נחגגו האירועים השונים. התושבים גם הקימו בית כנסת לשימוש הציבור.
התפתחות היישוב במרוצת השנים
בתחילת שנות ה-90 הוקמה הרחבה קהילתית לקבלת תושבים חדשים. בהמשך, עם הצטמצמות הפרנסה מחקלאות הלך והתפתח במושב ענף התיירות. בשנות ה-2000 המושבות הטמפלריות זכו לתשומת לב של מטיילים רבים בארץ והענף התרחב. וכיום מתפרנסים רבים מהתושבים משירותים לתיירים.
תיאור היישוב בהווה
היישוב מונה כ-170 משפחות. הוא בנוי משני רחובות ראשיים ועוד רחובות צדדיים רבים.
תושבי המקום בחלקם מתפרנסים מחקלאות (גידולי שדות, רפתות ולולים, עצי זית). כמו כן תושבים רבים מתפרנסים מתיירות ובמקום מספר צימרים, מוזיאון, מסעדות, חנות תבלינים, בתי קפה, גלריות ואטרקציות שונות (כגון ספא, מועדון חץ וקשת, רפת תיירותית ועוד).
במושב פועלת תנועת הנוער "בני המושבים".
אלחנן גלזר
כחבר הכנסת
לקראת הבחירות לכנסת השמונה עשרה ניהלה מפלגת צומת מגעים עם הליכוד להתמודדות משותפת בבחירות. גלזר היה אמור להיות מוצב ברשימה המשותפת במקום ה-39, כנציג "צומת", אך ההסכם לא יצא אל הפועל. בסופו של דבר, הוצב במקום השני ברשימת "צומת", שהחליטה להתמודד באופן עצמאי. המפלגה לא עברה את אחוז החסימה. בבחירות לכנסת ה-19 הוצב במקום ה-22 (הלא ריאלי) ברשימת "קדימה" לכנסת.
האגדה של קורה: מלחמות טריטוריה
האגדה של קורה: מלחמות טריטוריה (באנגלית: The Legend of Korra: Turf Wars) הוא רומן גרפי להט"בי רב-מכר בעל שלושה חלקים מאת מייקל דנטה דימרטינו. הרומן הוא חלק מהזיכיון האמריקאי "אווטאר: כשף האוויר האחרון" ומהווה המשך ישיר לעלילת העונה האחרונה בסדרת הטלוויזיה "האגדה של קורה". הספר עוסק במערכת היחסים הקווירית של הדמויות הבדיוניות אווטאר קורה ואסאמי סאטו, בפשיעה מאורגנת ובשחיתות שלטונית וקיבל תגובות תומכות מהמבקרים.
חלק ראשון
קורה ואסאמי עוברות לעולם הרוחות דרך שער הרוחות החדש ומתחילות את טיולן המשותף ברחבי עולם הרוחות. לקראת סיומו של הטיול, מתנשקות השתיים בפעם הראשונה. לאחר מכן, אסאמי משתפת את קורה כי במהלך שלושת השנים בהן קורה נעדרה מרפאבליק סיטי, היא הבינה כמה היא חשובה לה, וקורה אף היא משתפת כי הבינה שיש לה רגשות כלפי אסאמי באותה תקופה, לאחר שהורעלה כשאסאמי הייתה היחידה שעמדה לצידה.
כתיבה
דנטה ציין כי התקשה לשלב את הדמויות ואת פרטי העלילה הרבים מתוכנית הטלוויזיה המקורית ברומנים הגרפיים, ובקשר למערכת היחסים של קורה ואסאמי ציין כי הוא: "לא רצה שהרומנטיקה שלהם תהיה מושלמת מדי, אך גם לא רצה להעמיס על זה יותר מדי סכסוכים".
נושא הלהט"ב ברומן הגרפי
בהמשך מתואר כיצד מקבלים המשפחה והחברים את היציאה מהארון של הזוג, ונחשף לראשונה כי אווטאר קיושי וקאיה בתו של אנג הם קווירים.
הומופוביה ברומן הגרפי
על ההחלטה להכניס הומופוביה ליקום הבדיוני, ציינה האמנית איירין קו כי "יש הרבה כוח בלראות דמויות אהובות ועוצמתיות כמו קורה ואסאמי, מתמודדות עם אותם מאבקים שאני (ואנשים קווירים אחרים) מתמודדים איתם". לדברי קו, הצוות הקריאטיבי רצה שקורה ואסאמי יהיו מקבילים אל קוראי הלהט"ב.
אלסטום
היסטוריה
ביוני 2007 אלסטום רכשה יצרנית טורבינות רוח ספרדית Ecotècnia, ששמה הפך ל-Alstom Ecotècnia, וב-2009 אלסטום רכשה 25% +1 מניות של Transmashholding החברה הרוסית לתעשייה כבדה.
סרגיי בלוב
ביוגרפיה
נולד בעיירה נשצ'יוקובו (כיום במחוז טומסק). בצעירותו התאמן בלוב באקדמיות ספורט של הצבא האדום. בגיל 20 ערך בלוב את הופעת הבכורה שלו בקבוצה המקומית של סברדלובסק, אוראלמש, ושיחק במדיה במשך שלוש עונות בשנים 1964-1967. לאחר מכן עבר בלוב לקבוצת צסק"א מוסקבה, ושיחק במדיה במשך שתים עשרה שנים. עם צסק"א זכה בלוב ב-11 אליפויות ברית המועצות ובשתי אליפויות היורוליג, בשנים 1969 ו-1971.
יצחק גלנטי
חיים אישיים
גלנטי היה גרוש ואב לשלושה ילדים. התגורר בנשר.
פרנץ ראדו
הקריירה האקדמית
בשנת 1950 הוא התקבל לסגל אוניברסיטת קלוז' בשפה ההונגרית על שם יאנוש בויאי, שהתאחדה בשנת 1959 עם האוניברסיטה הרומנית על שם ויקטור באבש תחת השם אוניברסיטת באבש-בויאי. בשנת 1969 התמנה פרופסור למתמטיקה באוניברסיטה והחזיק במשרה זאת עד שנת 1985 כשפרש לגמלאות.
Metal Magic
קישורים חיצוניים
סיקור האלבום באתר Kickedinthface.com
ייעוד מגדרי
מאפייני הייעוד המגדרי
ברוב התרבויות, המערכת המגדרית (לפחות בהקשר של ייעוד מגדרי) היא מערכת המבוססת על בינאריה מגדרית, כלומר כזו המורכבת מחלוקה ל"גברים" ו"נשים". ייעוד מגדרי הוא לרוב בינארי, וגם אם המערכת המגדרית (Gender System) בתרבות מסוימת אינה בינארית (למשל, בקרב בני הבוגי באינדונזיה, Buginese people), ייעוד מגדרי מחדש יתרחש מאוחר יותר בחיי הפרט ולא באופן מיידי.
ג'יימס ג'ורג' פרייזר
ביוגרפיה
הוא נבחר ארבע פעמים ל-Title Alpha Fellowship, הוא היה משויך לקולג' במשך מרבית חייו, פרט לשנת 1907–1908, ששהה באוניברסיטת ליברפול. הוא קיבל תואר 'סר' ב-1914, והרצאות ציבוריות באנתרופולוגיה חברתית באוניברסיטאות קיימברידג', אוקספורד, גלאזגו וליברפול נוסדו לכבודו ב-1921.
תאוריות של דת ואבולוציה תרבותית
פרייזר האמין שקיים דמיון בין מאגיה ומדע מכיוון ששניהם שמים דגש על התנסויות; אכן, הדגש שלו על קשר זה הוא כה רחב, עד שכמעט כל השערה מדעית מופרכת מהווה, באופן טכני, כישוף. בניגוד לכישוף וגם למדע, פרייזר הגדיר את הדת מבחינת אמונה בכוחות על טבעיים וניסיונות לפייס אותם. כפי שמתאר היסטוריון הדת ג'ייסון ג'וזף-סטורם את השקפותיו של פרייזר, פרייזר ראה בדת "סטייה רגעית במסלול הגדול של המחשבה האנושית". ביטויים חברתיים-מדעיים ראשונים של נרטיב מתנתק. במקביל, פרייזר היה מודע לכך שמאגיה וגם דת יכולים להימשך או לחזור. הוא ציין כי הכישוף חזר לעיתים והפך למדע, למשל כאשר האלכימיה עברה תחייה באירופה המודרנית הקדומה והפכה לכימיה. מצד שני, פרייזר גילה חרדה עמוקה מהפוטנציאל של אמונה רחבה במאגיה להעצמת ההמונים.
יחסי צרפת–קמבודיה
יחסי צרפת–קמבודיה הם היחסים הדו-צדדיים בין קמבודיה לצרפת. קמבודיה הייתה מדינת חסות של צרפת בין 11 באוגוסט 1863 ועד 9 בנובמבר 1953. המלך נורודום התקרב לצרפתים בשנת 1861 בניסיון לעצור את ניסיונות תאילנד ווייטנאם לכבוש את אדמת קמבודיה.
היסטוריה
נשיא צרפת שארל דה גול ביקר בקמבודיה בשנת 1966 והתקבל על ידי הנסיך נורודום סיאנוק.
הירמזות חברתית בינקות
תוצאות המסר
תוצאות המסר נבדקות על פי מידת ההתאמה/עקביות שבין סוג המסר לבין התנהגות התינוק. נמדדים מהירות ההתקרבות, זמן העיכוב עד להתקרבות, יצירת מגע עם החפץ והתדירות של תגובות ההנאה. יש הבוחנים גם את הבעת פניו של התינוק בעת ההתקרבות/ העיסוק בחפץ. ההירמזות מוגדרת חיובית כאשר התינוק נראה שמח או מעוניין והתקרב ושיחק עם הצעצוע. ההירמזות מוגדרת כשלילית כאשר תינוק נראה מפוחד או במצוקה ולא התקרב לצעצוע אלא להורה כדי לקבל נחמה. בדרך כלל תינוקות המקבלים מסר עליז לגבי צעצוע אחד ומסר מפוחד לגבי צעצוע אחר, מתייחסים באופן חיובי יותר לצעצוע שההירמזות לגביו הייתה חיובית. כמו כן, השפעתו של המסר ממשיכה גם לאחר שהתקשורת הרפרנציאלית פוסקת. בקרב תינוקות בני 15 חודש אפקט ויסות ההתנהגות ניכר גם 30 דקות לאחר התקשורת הרפרנציאלית. תוצאות המסר קשורות גם למאפייני הטמפרמנט של הילד.
מבטים מסוג אחר
מבטים שמפנים פעוטות לעבר מעביר המסר אינם תמיד לשם איסוף מידע. ישנם מבטים שמעידים על יוזמה של התינוק לשיח חברתי או על הצורך שלו להתחלק ברגש משותף.
הירמזות חברתית במסגרת החינוכית
למרות שההירמזות של הילד היא סלקטיבית והוא ימעט להרמז על ידי אנשים אחרים מלבד הוריו, מצביעים מחקרים על כך שבמסגרת החינוכית ניתן לראוות מגוון גדול של אירועי הירמזות והדבר מצביע על היותה של המחנכת דמות התקשרות משמעותית. נראה שילדים מתייחסים למטפלות אקספרסיביות יותר כמקור למידע רגשי משמעותי במהלך אירוע לא ברור. במחקר נמצא גם שהבעות שליליות מלאות, בדומה לאלה שבהם השתמשו במחקר, כמעט שלא נצפו בסביבה הטבעית. לעומת זאת הבעות שליליות משוככות (שמצביעות כנראה על כעס קל ) שאופייניות יותר למטפלות במהלך היומי במעון ואפיינו חלק מהמטפלות בעת המחקר, דווקא הן שהשפיעו על הימנעות רבה יותר מהחפץ כיוון שהילדים כבר למדו שהבעות אלה הן מקור למידע יעיל לגבי פעולות אסורות.
גיאורגי אליאבה
פרופ' גאורגי אליאבה (בגאורגית: გიორგი ელიავა, 13 בינואר 1892 - 10 ביולי 1937) היה רופא ומיקרוביולוג גאורגי שהקדיש את חייו למחקר על בקטריופאג'ים. הקים וניהל את המכון למיקרוביולוגיה בטביליסי שלימים נקרא "מכון גאורגי אליאבה לבקטריופאג'ים, מיקרוביולוגיה ווירולוגיה". אליאבה הוצא להורג בידי הסובייטים במסגרת הטיהורים הגדולים ברחבי ברית המועצות.
טיפול עצמי
ריפוי עצמי
ריפוי עצמי הוא התנהגות אנושית שבה אדם עושה שימוש בחומר או השפעה חיצונית (אֶקְסוֹגֶנִית) כלשהי, מתוך מטרה לטפל בתחלואה גופנית או נפשית שהוא סובל ממנה, בכוחות עצמו ללא ייעוץ או מעקב רפואי.
GIGN
משימות היחידה כוללות עצירת חמושים, אירועים עם בני ערובה, התמודדות עם פיגועי מיקוח, לוחמה בטרור, טיפול באירועי חטיפת מטוסים וטיפול בהתפרעויות בבתי סוהר.
היסטוריה
מאז הקמתה, ה-GIGN ביצעה מעל 1800 מבצעים, שחררה כ-600 בני ערובה, עצרה מעל 1000 חשודים והרגה עשרות טרוריסטים. שניים מלוחמי היחידה נהרגו בפעילות מבצעית ו-7 נהרגו באימונים.
ה-GIGN ידועה באימונים שלה, הנחשבים מהטובים בעולם: לוחמי ה-GIGN עוברים אימונים ירי, קליעה, קרב מגע, כלבנות, צלילה, צניחה, חבלה, הישרדות ועוד. יחידות לוט"ר והשתלטות רבות בעולם משתפות פעולה עם ה-GIGN ועוברות עמה אימונים משותפים.
חסידות שטפנשט
רבי אברהם מתתיהו פרידמן
כשהיה בן 22 נפטר אביו והוא הוכתר כאדמו"ר והנהיג את החסידות במשך 64 שנים עד לפטירתו. היה ידוע בתואר "הצדיק משטפנשט", או בכינוי הרומני: "הרב הגדול משטפנשט" (Marele Rabin din Stefanesti). נחשב על ידי רבים מיהודי רומניה כצדיק וקדוש. יהודים וגויים באו להתייעץ איתו ולקבל את ברכתו ועצתו. בשמו נקשרו אגדות על ריפוי חולים, פקידת עקרות, והצלת אנשים מירידה מנכסיהם - ניסים למעלה מדרך הטבע. מחסידיו היה רבי חיים זנוויל אברהמוביץ, האדמו"ר מריבניץ.
הליגה המאוחדת של VTB
היסטוריה
במאי 2012 הוחלט שבעונת 2013/14 ליגת הכדורסל המקצוענית של רוסיה תאוחד עם הליגה המאוחדת של VTB, על מנת לייצר תחרות רבה יותר בין מועדוני הכדורסל. ביולי 2012 ההחלטה אושרה בקרב מנהלי הליגה המאוחדת של VTB והחל מעונת 2013/14 הליגה המקצוענית הרוסית בוטלה ומוזגה לתוך ליגת VTB, שהפכה לליגה אזורית ולאליפות הרוסית בכדורסל (תוך התחשבות במשחקים בין הקבוצות הרוסיות בלבד). לקראת עונת 2014/15 קבוצות מאוקראינה, ליטא ופולין עזבו את הליגה ומספר קבוצות צומצם ל-16. בעונת 2015/16 קבוצת קראסניה קריליה סמרה הודחה מהליגה ובמקומה צורפה ויטה טביליסי הגאורגית. בעונת 2018/19 צורפה ז'לונה גורה הפולנית.
טומאה וטהרה (אסלאם)
הגדרת הוודוא
4. רחיצת הפנים 3 פעמים תוך כדי העברת האצבעות בזקן.
11. אמירת השהדה (העדות) אַשְהַדֻ אַן לַא אִלַהַ אִלַא אַלְלָה, וַאַשְהַדֻ אַן מֻחַמַד רַסוּל אַלְלַה (אני עד שאין אלוהים מלבד אלה, ואני עד שמוחמד שליח אללה), וגם להגיד "אלהום אג'עלני מן א-תואבין ואג'עלני מן אלמותטהרין" (הוי אללה, עשה אותי מהשבים אליך, ועשה אותי מהמיטהרים).
הפעולות הלא רצויות בוודוא
3. בזבזנות במים.
עבודות הפולחן שמחייבות וודוא וטהרה
3. נגיעה בקוראן המבורך.
הגדרת התימום
העברת העפר הנקי על הפנים ועל הידיים, בכוונת הטהרה בתנאים מסוימים.
סיבות עשיית התימום
2. אם המים נמצאים, אך צריכים אותם לשתייה.
תנאי התימום
5. להתאמץ בלזהות את כיוון מכה לפני התימום.
המבטלים של התימום
2. הגעת המים והימצאותם לאחר שהם לא היו בנמצא.
אדום (עם)
אֱדוֹם (באוגריתית 𐎜𐎄𐎎 אֻדם, באשורית ú-du-mu-a-a ) הוא שמו של עם קדום וממלכה, ששכנה בהרי אדום שבדרום עבר הירדן (דרום מערב ירדן של ימינו). חפירות ארכאולוגיות באזור מצאו כי הייתה זו תרבות יישובית-חקלאית עשירה שהוקמה בין המאה ה-13 לפנה"ס למאה ה-11 לפנה"ס.
בתורה
על פי ספר בראשית, עשיו, תאומו של יעקב, הוא אדום, וצאצאיו וארצו נקראים על שמו: עשו נזכר בספר בראשית כאב הקדמון של העם האדומי וארצו:
בספר בראשית ל"ו מסופר על 12 שבטי האדומים. על פי המסורת המקראית, האדומים הם צאצאיו של עשיו, אחי יעקב, והיריבות ביניהם לבין עם ישראל היא המשך ליריבות שהתקיימה בין עשיו ליעקב. בתנ"ך מוזכרים האדומים פעמים מספר כשכניהם של בני ישראל.
רינת הופר
ספריה
בשנת 2022 עלתה לשידור בערוץ הופ! הסדרה "חנן הגנן וחברים", אשר מלווה בשירים וסיפורים שנכתבו על ידה.
Essentially Ellington: תחרות ופסטיבל להקות הג'אז של בתי הספר התיכוניים
תהליך
המהדורה השנתית ה-25 של התחרות והפסטיבל אמורה הייתה לבצע יצירות קלאסיות של אלינגטון. עוד הוכרז ב-"Acceptd", האתר הרשמי להגשת הבקשות, כי בשל יום השנה ה-25 בוטלה מערכת האזור, ובסך הכל ייבחרו שמונה עשרה להקות, שלוש יותר מאשר בשנים עברו. הפירוק של המערכת האזורית היה לשנה בלבד, ולא ברור אם הגידול במספר הלהקות ייוותר קבוע. עם זאת, בשל החשש בנוגע לנגיף ה-COVID-19, "ג'אז במרכז לינקולן" הודיע כי ההיבטים "האישיים" באירוע בוטלו, ווינטון מרסליס יענה לשאלות ביום הפסטיבל, ויהיו הופעות ג'אם סשן, כיתות אמן, תחרויות אזוריות, קונצרטים, ואפילו "מנהרת העידוד" המסורתית - כולם באופן וירטואלי. לא הוכרזו זוכים, אם כי הוענקו אותות הצטיינות לסולנים ולמדורים בודדים.
ג'ורג' קנינג
נאמנו של פיט
קנינג קיבל תפקיד מיניסטריאלי ראשון ב-1795, כאשר מונה לתת-שר החוץ. בתפקיד זה גילה נאמנות לראש הממשלה פיט בעימותיו עם שר החוץ ויליאם גרנוויל, שקנינג היה כפוף לו. ב-1799 התפטר, וכעבור שנה התמנה לשלם הכללי של הצבא, בתקופה שבה הייתה בריטניה נתונה במלחמה ממושכת נגד צרפת הנפוליאונית. כמו פיט, היה קנינג נחוש להמשיך במלחמה נגד צרפת עד לניצחון. כאשר התפטר פיט מתפקיד ראש הממשלה ב-1801 נותר קנינג נאמן לו, וסירב לכהן בממשלתו של יורשו, הנרי אדינגטון. קנינג הרבה במתקפות ארסיות על אדינגטון ומדיניותו הפייסנית כלפי נפוליאון. עם שובו של פיט לראשות הממשלה ב-1804 מונה קנינג לגזבר הצי. בינואר 1806 נפטר פיט, וגרנוויל הרכיב בממשלה החדשה, שכונתה "ממשלת כל הכישרונות" וכללה את יריבו של פיט, צ'ארלס ג'יימס פוקס, כשר חוץ. קנינג סירב לכהן בממשלה זו, והוא חזר לכהן כשר חוץ בממשלת הדוכס מפורטלנד, שהחליפה את ממשלת גרנוויל ב-1807, כאשר בריטניה עודה נתונה במלחמה.
ראש ממשלה
קנינג לא היה בקו הבריאות כאשר קיבל את המשרה, לאחר שהצטנן כשנכח בהלווית הנסיך פרדריק בינואר 1827. הלחצים שנלוו להרכבת הממשלה עוד החמירו את מצבו, ובריאותו החלה להדרדר במהירות. הוא נפטר ב-8 באוגוסט 1827, לאחר שכיהן כראש ממשלה במשך 119 ימים בלבד, הכהונה הקצרה ביותר של ראש ממשלה בריטי, עד שנת 2022, אז התפטרה אליזבת טראס שכיהנה 45 יום בלבד. ממשלת האחדות שהקים המשיכה להתקיים עוד מספר חודשים בראשות הרוזן גודריץ', אך קרסה בינואר 1828 עקב ניגודים פנימיים.
סמיואל אדלר
מקור
Cristol, Gerry. A Light in the Prairie: Temple Emanu-El of Dallas 1872–1997. Fort Worth TX: TCU Press, 1998. ISBN 0-87565-184-4.
ויליאם קונגריב, הברונט השני
ביוגרפיה
לאחר שחי עם פילגש והוליד שני בנים בלתי חוקיים, הוא התחתן בדצמבר 1824, בווסל (Wessel) בפרוסיה, עם איזבלה קרוואלו (או שרלוט), אישה צעירה ממוצא פורטוגלי ואלמנתו של הנרי ניסבט מקאווי. נולדו להם שני בנים ובת.
האנה-ברברה
בשנת 1991 החברה נקנתה על ידי חברת Turner Broadcasting. בעקבות הרכישה ביל האנה וג'ו ברברה יצאו באופן חלקי לפנסיה. במשך סוף שנות התשעים, חברת טרנר קבעה כי האולפנים יפיקו בעיקר תוכן אשר יהיה מכוון לשידור בלעדי בערוץ Cartoon Network, אשר התבסס עד כה על שידורים חוזרים של הסדרות המצוירות של חברת האנה ברברה. בשנת 1996 חברת טרנר נרכשה על ידי חברת טיים וורנר. בשנת 2001, בנוסף למותו של ביל האנה, אולפני האנה ברברה אוחדו עם אולפני האנימציה של טיים וורנר, ו-"Cartoon Network Studios" (אשר היו עד כה חטיבת בת של אולפני האנה ברברה) הפכו לאולפנים היחידים אשר מייצרים סדרות מצוירות לצפייה בלעדית בערוץ Cartoon Network.
סיני ועוקר הרים
דעתו של רבא על בעל משנה ובעל גמרא
הגמרא מבארת את הפסוק ב:, לדעת רבא "בעל משנה" נחשב עני שימיו רעים ו"בעל גמרא" נחשב שמח וטוב לב. מפרש הרשב"ם שבעל המשנה ימיו רעים כי אינו יכול לפסוק הלכה בהתבסס על ידיעותיו במשנה, כמו כן, כאשר מתעוררת סתירה בין משניות אינו יכול לתרץ, לעומת זאת בעל הגמרא הבקיא בטעמי המשניות מסוגל ליישב סתירות ולהורות הלכה למעשה.
המחלוקת בעידן הדפוס ומאגרי המידע הדיגיטלי
הרב שלמה קלוגר טען שכל זה היה רלוונטי בימים שלפני הדפוס, אז היה "סיני עדיף" וכותב:
נעם מילס
קריירה
באולימפיאדה הפסידה מילס בסיבוב הראשון ללורה פלסל-קולוביק (צרפת) ודורגה במקום ה-22.
ידידיה מונסונייגו
פיוט ולשון
כחלק מהכשרתו הרבנית עסק ר' ידידיה גם בפייטנות, אבל רק אחדים משיריו שרדו. רבי יוסף בן נאים מעיד שהחזיק ברשותו שניים מפיוטיו: פיוט להפסקת תענית, ופיוט "מי כמוך" על הצלתה של קהילת פאס בשנת ה'תקצ"ב (1832). פיוט נוסף שכתב נמצא בשנים האחרונות בסוף ספרו קופת הרוכלים והוא קינה על הריגת הנערה סוליקה חגואל בשנת 1834, פרט המאשש את ההשערה שר' ידידיה נהג להגיב בשירתו על אירועי התקופה. רבים מפיוטיו דומים להפליא לאלו של רבי יעקב אבן צור שלדברי החוקרים השפיע רבות על המשוררים שבאו אחריו.
חלקי הדיבר
חלוקת המילים לחלקי דיבר
בעבר היה נהוג לחלק את חלקי הדיבר לפי קריטריונים סמנטיים: שם עצם הוגדר כ"מילה המציינת חפץ או מושג", ופועל הוגדר כ"מילה המציינת פעולה". ואולם אפיונים אלו לא תמיד נכונים, והגדרת המילה על פיהם אינה פשוטה. הבלשנות המודרנית מעדיפה הגדרות המבוססות על מאפיינים מורפולוגיים-צורניים ותחביריים (כלומר, לאחר שהוגדרו כללים למבנה המשפט המדובר וצורותיה, כללים אלו יכולים לשמש להגדרת חלקי הדיבר באופן חותך וברור):
חלקי דיבר משניים
מילות תפקוד נוספות הן
אל-קדארף
העיר מוקפת הרים משלושה כיוונים.
מאיר יונה ברנצקי
ספריו
רבי מאיר יונה השקיע את עיקר עבודתו התורנית בתחומים שזכו לטיפול מועט יחסית: התלמוד הירושלמי, ספר העיטור, ונושאים מסדר קדשים.
דניאל ג'. אוונס
במהלך חייו הפוליטיים תואר אוונס כרפובליקני מתון, בייחוד בסוגיות הנוגעות לחברה ולסביבתנות. הוא מיאן לתמוך במסע הבחירות של ריצ'רד ניקסון לנשיאות ארצות הברית ב-1968, על אף שנשא את הנאום המרכזי בוועידה הרפובליקנית הלאומית באותה שנה, ובמקום זאת הביע את תמיכתו בנלסון רוקפלר. באותה השנה הוזכר כמועמד אפשרי לתפקיד סגן הנשיא, כמו גם במהלך הבחירות לנשיאות ארצות הברית 1976.
ראשית חייו
אוונס נולד בסיאטל, הגדולה שבערי וושינגטון (שם הוא חי החל משנת 2007), כנצר למשפחה שהגיעה לראשונה לטריטוריית וושינגטון בשנת 1859. סבו היה חבר באחד ממושביו הראשונים של הסנאט של וושינגטון. הוא גדל בשכונת לורלהרסט ואת לימודיו התיכוניים השלים בתיכון ע"ש תיאודור רוזוולט. בצעירותו היה חבר בתנועת הצופים בארצות הברית, שם היה חבר סגל ו"מאסטר הייקינג" במחנה פרסונס – מחנה צופים ידוע בוושינגטון. כבוגר התנועה הוענק לו פרס צופי הנשר הנכבד מטעם התנועה הארצית באמריקה.
קריירה פוליטית
לאחר שהשתתף במפגשים של המלכ"ר "טוסטמאסטרס" (Toastmasters International) במטרה לשפר את יכולותיו הרטוריות העגומות, אוונס היה נציג מחוז הבחירה ה-43 בבית הנבחרים של וושינגטון מ-11 בינואר 1957 עד 14 בינואר 1965. בבחירות 1964 היה מועמד המפלגה הרפובליקנית לתפקיד המושל, וגרף 55.77% מקולות הבוחרים תוך שהוא גובר על המושל הדמוקרטי המכהן אלברט רוזליני שקיבל 43.89% מהקולות. הוא הושבע לתפקידו בינואר 1965.
אונייה מדרגה ראשונה
הדירוג
אוניות מדרגה ראשונה במאות ה-17 וה-18 היו אומנם כבדות חימוש ורבות-עוצמה, אך איטיות וקשות לניהוג. סיפון התותחים התחתון, בו הוצבו התותחים הכבדים ביותר, צריך היה להיות קרוב לקו המים, כדי להוריד את מרכז הכובד ועל ידי כך לשמור על יציבותה של האונייה. המשמעות הייתה, שאת מכסי האשנבים של תותחי סיפון זה ניתן היה לפתוח רק בים שקט, ואם מזג האוויר הורע – לא ניתן היה להשתמש בהם כלל והם היו למעשה חסרי כל תועלת. את הבעיה פתרו בסופו של דבר על ידי הגדלת הבּוֹלֶט (freeboard) – המרחק בין קו המים למפתני האשנבים הנמוכים ביותר.
חיסרון נוסף של האוניות מדרגה ראשונה היה עלות הפעלתן היקרה. בשל כך נבנו רק מעטות שכמותן - הצי המלכותי הבריטי החזיק ב-1794 חמש בלבד - והן שימשו על פי רוב כאוניות הדגל של ציים בפיקוד אדמירל. בעיתות שלום הן הוצאו בדרך כלל משירות פעיל מטעמי חיסכון, והוחזרו לשירות רק בזמני משבר. על ידי כך גם הקטינו במידה משמעותית את הבלאי הרב עקב שהייה ממושכת בים והגדילו את אורך חיי האונייה. ולדוגמה, בקרב טרפלגר הייתה אה"מ "ויקטורי" בת 40, אך חלק גדול מן השירות שלה עשתה בהמתנה (in ordinary).
דרוסוס יוליוס קיסר
תולדות חייו
דרוסוס הפך ליורש המיועד של אביו עם מותו של אחיו המאומץ גרמניקוס בשנת 19 לספירה. מעמדו התחזק שכיהן כקונסול של שנת 21 לספירה יחד עם אביו טיבריוס ושנה לאחר מכן קיבל את הסמכות הטריבונית, משרה שהייתה שמורה באופן בלעדי לקיסר וליורשיו המיועדים. מעמדו הביא אותו למאבק עם מפקד המשמר הפרטוריאני סיאנוס שטיבריוס העביר לו רבות מסמכויותיו בשעה שפרש מרומא לאי קאפרי.
אייגיסתוס
מלך ספרטה, טינדאראוס, השיא לגולים את בנותיו, קליטמנסטרה והלנה. כשמת טנידאראוס, ירש אותו מנלאוס וכמלך ספרטה עזר לאחיו להפיל את אייגיסתוס ותיאסטס ולזכות במלוכה במיקנה. לאחר שאגממנון יצא למלחמת טרויה בגדה בו אשתו, קליטמנסטרה, עם אייגיסתוס. מהמלחמה חזר אגממנון המנצח כשהוא מביא איתו פילגש חדשה, קסנדרה. קליטמנסטרה ואייגיסתוס רצחו את אגממנון ואת קסנדרה ואת ילדיהם, התאומים פלופס וטלדאמוס. ילדי אגממנון, אלקטרה ואורסטס שאפו לנקום את מות אביהם. אורסטס, יחד עם חברו פילאדס ובסיוע אחותו, אלקטרה, רצח את אמו, קליטמנסטרה, ואת אייגיסתוס.
דבו קופה
דבו קופה (באנגלית: Devaux Coupé) היא מכונית ספורט בתצורת קופה, 2 מושבים, 2 דלתות, אשר מיוצרת על ידי חברת המכוניות "Devaux Cars Pty Ltd" האוסטרלית משנת 2001 ועד היום. ה"דבו קופה" מוגדרת כ"מכונית רטרו".
רוצי בובה
רוצי בובה הוקמה בשנת 2009, ולאחר שעזב את ההרכב הגיטריסט נועם וייס והחליפו המתופף אורי רנרט, החלו לכתוב ולעבד שירים לאלבום ראשון. הלהקה הוציאה את אלבום הבכורה שלה, "אגהאגהבו" (AgaAgaBoo), בשנת 2011 בהפקתו של רם אוריון, בלייבל דםדם יצירות ובהפצת היי פידליטי. לאחר שחרור האלבום, יצאה הלהקה למסע הופעות רצוף באורך של שמונה ימים, בתמיכת מותג הבירה מכבי, בו עברו בתחנות רדיו מקומיות והופיעו במקומות שונים בארץ בהם צאלים, דן, עין השופט, ירושלים, תל אביב, אשקלון, ניר עם ונוספים.
סולם מוס
סטודנטים לגאולוגיה לומדים את סולם מוס באמצעות המנמוניקה:" The Girls Can Flirt And Other Queer Things Can Do" שבה האות הראשונה בכל מילה מייצגת את המינרל המתאים בטבלה.
אשרות כניסה לישראל
לצורך כך יש להבחין בין כניסה לישראל לבין ישיבה בישראל. כניסה לישראל היא חציית הגבול, ואילו הישיבה בישראל היא שהות בישראל. הכלל הוא כי כניסה לישראל מחויבת באשרה ואילו הישיבה בישראל מעבר ל־90 יום מחויבת ברישיון ישיבה גם לגבי מדינות שאזרחיהן פטורים מאשרות כניסה. חוק הכניסה לישראל והתקנות מונה את כל סוגי האשרות ורישיונות הישיבה הקיימים.
אשרת מתנדב מסוג ב-4
אשרת כניסה ושהייה בישראל, המאפשרת לארגונים שונים (ממשלתיים, ציבוריים, מגזר שלישי) להסתייע במתנדבים זרים מסיבות אידאולוגיות או הומניות ללא תשלום שכר.
יצחק זיו
ביוגרפיה
כחבר כנסת, כיהן זיו כסגן יושב ראש הכנסת, וכחבר בוועדת העלייה, הקליטה והתפוצות, ועדת הכלכלה, ובוועדות הכנסת השונות.
קורבן תודה
תהליך ההקרבה והאכילה
8. הקטרת אימורים - הכהן לוקח חלקים מסוימים מן הבהמה (חלב, כליות, ועוד), מעלה אותם לראש המזבח, ומניח אותם על מערכת העצים הבוערת.
9. נסכים - יחד עם קורבן התודה מביאים יין, ומנסכים (שופכים) אותו על גבי המזבח. כמו כן מביאים מנחת נסכים - מנחה העשויה מסולת חיטים ושמן המעורבים זה בזה, ומקטירים אותה על גבי המזבח. הכמויות המדויקות של הסולת, היין והשמן תלויים במין הבהמה הקרבה.
וולט זרביאק
וולטר זרביאק האב (באנגלית: Walter Szczerbiak Senior; נולד ב-21 באוגוסט 1949) הוא כדורסלן עבר אמריקאי ששיחק בעמדת הסמול פורוורד.
יחסי אלג'יריה–צרפת
אלג'יריה הצרפתית
רק בשנת 1848, לאחר 18 שנה של לחימה כמעט בלתי פוסקת, הובסו האלג'יראים בידי צבא שכלל כ-95 אלף חיילים. השטח חולק לשלוש פרובינציות, אוראן במערב, אלג'יר במרכז, וקונסטנטין במזרח. כל פרובינציה זכתה לייצוג ישיר בימיה הקצרים של הרפובליקה השנייה. צרפת הכריזה על צפון אלג'יריה כ"מחוז מעבר לים" וחלק בלתי נפרד ממנה. הכיבוש הצרפתי הוביל לתמורות רבות בקרב התושבים המקומיים והוא נתקל בהתנגדות קשה מצד התושבים הברברים עד 1872. הצרפתים הפקיעו אדמות ורכוש מידי תושבי אלג'יריה כחלק מהליך דיכוי המרידות והטרור באזור. במקביל להפקעת השטחים ונישול זכויות המקומיים, יישבו את אלג'יריה אזרחים צרפתים אשר תמכו בשלטון שבמכורתם. עד 1855 האוכלוסייה האירופית באלג'יריה גדלה מ-94,820 איש ל-155,607 איש אל מול 2,056,298 תושבים ילידים. הצבא הצרפתי החזיק כ-75 אלף קצינים וחיילים על אדמת אלג'יריה אשר זכו להכשרה וניסיון מלחמתי. התארגנויות פוליטיות נאסרו על התושבים הברברים, הוגבלה תנועתם בין האזורים ולא אושר להם להתכנס.
דת
מה־16 בנובמבר 1830, היום בו מונה יעקב בכרי ל׳ראש האומה היהודית׳, החל תהליך כרסום הדרגתי במעמדה של הנהגת הקהילה ובמערכת המשפט העברי, שעל־פיו התנהלה האוטונומיה הקהילתית. במרץ 1831 צומצם חופש הפעולה של הדיינים. אלה לא הורשו למלא תפקידם. אלא אם כן הוסמכו לכך על ידי המפקד העליון של הצבא הצרפתי, שהיה רשאי לבטל את פסקיהם. ב־10 באוגוסט 1834, לאחר שהוגבלה האוטונומיה השיפוטית של הרבנים לענייני אישות בלבד, שונה הארגון של מערכת השיפוט מן היסוד: המפקד העליון הוסמך להקים, במידת הצורך, בתי דין רבניים בהרכב של דיין אחד או שלושה. הללו הורשו לעסוק אך ורק בענייני נישואין וגיטין וכן באותן עבירות על מצוות הדת שלא טופלו בחוק הצרפתי. בפברואר 1841 הוצא צו חדש, שביטל למעשה את מערכת בתי־הדין הרבניים. על היהודים חל במלואו החוק האזרחי הצרפתי. בנושאים הנוגעים לענייני אישות ודת, התבקשו הרבנים לצרף את חוות־דעתם בכתב, אך הערכאות הצרפתיות היו רשאיות להחליט אם להתייחס לתוכנן אם לאו. מה שמצטייר בעינינו כפגיעה באושיות החברה היהודית, נחשב אז על ידי הצרפתים כיוזמה שבאה לקדם את הקהילה לקראת ״שיקומה״ ושילובה בתוך החברה הצרפתית: שכן הם נמנעו מכל צעד דומה כלפי הערבים, ששמרו על מוסדותיהם ועל חוקיהם הדתיים.
חינוך
נפוליאון השלישי מצא לנכון לקדם את החינוך באלג'יריה. בתקופת שלטונו רוב בתי הספר באלג'יריה התבססו על הקוראן ובשנת 1863 נמנו כ-2,000 בתי ספר מסוג זה. בתקופת נפוליאון הוקם בית ספר של אקול נורמל סופרייר באלג'יר (1865), בית ספר מקצועי בקיבליה (1867) ועד 1870 הוקמו כ-36 בתי ספר פרנקו-ערביים. עם זאת, באותה שנה הודח נפוליאון, הקיסרות השנייה נפלה והוקמה הרפובליקה הצרפתית השלישית.
בשנת 1944 קיבלו 8% בלבד מבני 7–14 באוכלוסייה המוסלמית האלג'ירית חינוך יסודי מסודר. בשנת 1954 עלה שיעורם ל-15%, ובהם 5,308 תלמידי תיכון בלבד. באותה שנה יותר מ-90 אחוזים מאוכלוסייה זו הייתה אנאלפביתית. בעת מלחמת העצמאות האלג'יראית התייחסו הרשויות הצרפתיות לחוסר החינוך החמור של האלג'יראים. תוכניות של אחת-עשרה שעות לימוד, דוגמת תוכנית קונסטנטין, העלו את ההרשמה למערכת החינוך במאות אלפי סטודנטים, אך אלו העלו חרס בעקבות המלחמה. אף על פי כן, עם קום המדינה האלג'יראית, הממשלות העצמאיות עקבו אחר הכיוון הכללי של התוכניות הצרפתיות ופעלו ליישומן.
המאבק לעצמאות
הניגוד בין ערכי הרפובליקניים, לבין שאיפתה של האליטה האירופית להנציח את ההגמוניה שלה, השתקף בגישת שלטון לאוכלוסייה המוסלמית. מחד הוענקו למוסלמים זכויות, מאידך אלו היו פחותות מאלה אשר ניתנו לאירופאים. לאחר מלחמת העולם השנייה הוקמו שני בתי נבחרים באלג'יריה, הראשון לאוכלוסייה המקומית והשני לתושבים הצרפתים. לראשונה בהיסטוריה המוסלמים באלג'יריה זכו לייצוג פרלמנטרי. עם זאת, המבנה הנציח את עליונות המתיישבים הצרפתים ושמר על האינטרסים שלהם. אמנם למוסלמים ניתנה הזכות להצביע לאספות המקומיות - אך הוקצו להם רק 40 אחוזים מהצירים. לאחר פרעות 1948 הוקמה אספה אלג׳יראית בת 120 צירים, שהוסמכה לדון בנושאים פנימיים, אך גם היא לא הורכבה באופן שוויוני. חצי מהצירים באספה נבחרו על ידי 464,000 אזרחים צרפתים יחד עם 58,000 נכבדים מוסלמים. החצי השני נבחר על ידי 1.4 מיליון בגירים מוסלמים בעלי זכות בחירה. אם לא די בכך, רוב נציגי האירופאים באספה היו ימניים בעלי השקפת עולם תקיפה. המדיניות הצרפתית הבלתי שוויונית ספגה ביקורת רבה. משקל רב ניתן לחוסר הטיפול בבעיות היסוד באלג'יריה ובמידת השלטון העצמי שניתן למקומיים. אי השוויון הפוליטי היה אחד המניעים המרכזים להתלכדות מוסלמים סביב אידאולוגיות לאומניות.
ב-1 בנובמבר 1954, אשר כונה "יום כל הקדושים האדום", החלה מלחמת העצמאות של אלג'יריה. באותו יום פרצו מהומות במספר מוקדים באלג'יריה, לאחר שבמדינה השכנה, תוניסיה, הורחבה האוטונומיה של התושבים המוסלמים. עם הזמן התברר כי אלו לא אירועים ספונטניים ונקודתיים אלא תנועת מרי מאורגת. המרידות אורגנו על ידי החזית הלאומית לשחרור אלג'יריה, המוכרת בקיצור FLN. בעקבות האפליה הקולוניאליסטית לאומנים אלג'יראים פנו למאבק מזוין נגד הצרפתים. אנשי החזית הלאומית לשחרור אלג'יריה הובילו מחתרת מוסלמית מאורגנת וקשוחה שצודדה בלאומיות סוציאליסטית אסלאמית. לאומיות, כנגד הקולוניאליזם הצרפתי, סוציאליזם, כנגד האפליה והניצול שחוו מהמתיישבים הצרפתים ואסלאם, כנגד הנצרות הקתולית שהביאו הצרפתים.
המלחמה באלג'יריה עמדה במרכז השיח הפוליטי בצרפת. בשלב זה הצרפתים נחלקו לשני מחנות עיקריים, הראשון תמך בשחרור אלג'יריה והשני בשילובה המלא בצרפת. משמעות שחרור אלג'יריה הוא מתן עצמאות מדינית, הסגת כוחות הצבא וחזרה בלתי נמנעת של אזרחיה האירופאים לצרפת. אינטגרציה לעומת זאת דרשה אזרוח מלא של המוסלמים באלג׳יריה והשוואת מעמדם לזה של הצרפתים. אך הצרפתים באלג׳יריה התנגדו בכלל לשתי הגישות. הם חפצו בהשארת המציאות כהווייתה, כלומר החזקת אלג'יריה תוך שמירת העליונות המעמדית שלהם על פני המוסלמים. מציאות זו הובילה את הציבור הצרפתי לשסע פוליטי כבד. המחנות הדגישו מחד את הכבוד הלאומי ואהבת המולדת, לבין התחושה שרוב האזרחים הצרפתים, אשר חיים בצרפת המטרופוליטנית, מגנים בממונם ובנפשם על המיעוט הצרפתי באלג'יריה.
עליית עבד אל-עזיז בותפליקה
בשנת 2006 נשיא אלג'יריה עבד אל-עזיז בותפליקה דרש שצרפת תביע חרטה על פשעי הקולוניאליזם הארוך שלה. מנהיגים צרפתים הגיבו בתמיהה ובעלבון וטענו שהשליטה הצרפתית היא שאיפשרה להפוך חבל ארץ פרימיטיבי למדינה מודרנית עם תשתיות מערביות. על דרישה זו חזר ראש ממשלת אלג'יריה, עבד אל-עזיז בלח'אדם, שצרפת תכיר בפשעים שביצעה נגד אלג'יריה בתקופת שלטונה. הדברים נאמרו יומיים לפני הגעת שר הפנים הצרפתי, ניקולא סרקוזי, לביקור רשמי באלג'יריה. מחד, ציין כי היחסיים בין המדינות הם ידידותיים, מאידך הוסיף כי "תושבי אלג'יריה יכולים לסלוח, אך הם לעולם לא ישכחו" בדבריו על ההיסטוריה המשותפת של שתי המדינות. מנהיגים צרפתים הגיבו בתמיהה ובעלבון וטענו שהשליטה הצרפתית היא שאיפשרה להפוך חבל ארץ פרימיטיבי למדינה מודרנית עם תשתיות מערביות. סרקוזי טען כי לעידן הקולוניאלי בצרפת "היו רגעים אפלים" ובפרט סחר העבדים, אותו הגדיר כפשע, אך סירב להתנצל.
השפה הצרפתית באלג'יריה
אף על פי שהצרפתית רווחת בקרב ציבור רחב באלג'יריה, אין לה מעמד רשמי. זאת משום שהממשלה האלג'ירית מנסה להחיל על הציבור תהליך של ערביזציה. למשל, בשנת 1976 הוחלף הכיתוב הצרפתי בסמל אלג'יריה, לכיתוב ערבי. עם זאת, בקרב המעמד העילי והמשכיל תהליך זה אינו מתקבל ואלו מעדיפים את השפה ואת התרבות הצרפתית. קונפליקט זה מוביל למאבק שפות באלג'יריה בין השפה הערבית לצרפתית. לא כל שכן, למרות ניסיונות הולכים וחוזרים לעקירת השפה הצרפתית מהחיים הציבוריים באלג'יריה, בשנות ה-2000 היו הרבה יותר דוברי צרפתית באלג'יריה מאשר ערב העצמאות בשנת 1962. רק בשנת 1989 סיים המחזור הראשון של בית ספר תיכון באלג'יר את חינוכו המלא (4 שנות לימוד) בשפה הערבית. עד לשנה זו למדו בתיכונים ממשלתיים בעיקר בשפה הצרפתית. למרות ניסיונות הערביזציה של ממשלת אלג'יריה, המשיכו רוב האזרחים המשתייכים לאליטה החברתית כלכלית האלג'ירית לשלוח את ילדיהם לבתי הספר הפרטיים בהם לומדים בעיקר בשפה הצרפתית. כמו כן ברוב השיעורים וההרצאות באוניברסיטת אלג'יר השפה המדוברת והנכתבת היא צרפתית. בהתאם, רוב העבודות לתארים מתקדמים, נכתבות בשפה הצרפתית.
ארץ שכוחת אל
סרט
בעקבות הספר, הופק גם סרט קולנוע בשנת 1979 בבימויו של פרנצ'סקו רוזי. בשנים האחרונות ננקטו פעולות לקידום כלכלת המקום, בייחוד בתחום פיתוח התיירות, שברובה נובעת מפרסומו של הכפר בספר.
כיבוש ירושלים בידי הפרסים
כיבוש העיר
בעולם הנוצרי נטען שהעיר נפלה בשל חטאי התושבים, ואף שנבואות הנזירים הכוזבות היו חלק ממערך הענישה האלוהית.
שחריאר ממדיארוב
נכון ליוני 2022, מדורג במקום ה-14 בעולם לפי מד כושר.
תחילת הקריירה השחמטאית
בשנת 2005 התמודד ממדיארוב בתחרות קבוצות על גביע אירופה וקבע את התוצאה השנייה בטיבה (2913) לאחר וסילי איוונצ'וק.
לנה ווד
הקריירה כמבוגרת
ב-1971 הציע יו הפנר ללנה לדגמן בעירום לפלייבוי והיא הסכימה. תמונותיה התפרסמו בגיליון אפריל 1971 של פלייבוי, לצד שירתה של ווד. למרות שאחותה הביעה את מורת רוחה להופיע בעירום, הרי שהפרסום היה המניע העיקרי לכך. היא גם לוהקה כנערת ג'יימס בונד פלנטי אוטול בסרט ג'יימס בונד יהלומים לנצח משנת 1971, שבו בקטע אחד עם שון קונרי, היא מופיעה לובשת זוג תחתונים כמעט שקופים.
שירקאווה-גו וגוקאיאמה
היסטוריה
האזור לא נסמך על חקלאות בלבד, ותושביו עסקו במשך מאות שנים בייצור אשלגן חנקתי לאבק שרפה, נייר יפני מסיבי תות עץ ובגידול טוואי המשי, אולם כל משלחי היד האלה נעלמו עם השנים. כיום נסמך חלק גדול מתושבי הסביבה על התיירות וקיימים בתים מסורתיים המשמשים כאכסניות למבקרים.
המבורג
יהדות המבורג
ב-22 באוגוסט 1947 הגיעו לנמל המבורג (שהיה בשליטת בריטניה באותה עת) מעפילי האוניה אקסודוס. בין ה-8 ל-9 בספטמבר אולצו המעפילים בכוח לרדת מהספינות ושוכנו בשני מחנות בצפון גרמניה ליד ליבק, "פפנדורף" ו"אַם שטאוֹ", באזור הכיבוש הבריטי. בשתי אוניות גירוש, "אושן וויגור" וב"ראנימיד פארק", גילו המעפילים התנגדות נמרצת וסירבו לרדת לחוף. אולם ב"אמפייר רייוול" ירדו המעפילים לחוף במהירות וללא התנגדות. עובדה זו עוררה את חשדם של הבריטים וכך גילו מטען חומר נפץ שהוטמן באוניה על ידי חברי ה"הגנה", מיכה פרלסון (פרי) ואלחנן ונחוצקר. המטען לא גרם כל נזק. לקראת החורף הועברו יושבי המחנות לשני מחנות חורף באזור אמדן. לאחר שהות של כשנה במתקני המעצר בגרמניה, עלו רוב נוסעי האוניה לישראל, חלקם בעזרת ניירות מזויפים (עלייה ד'). ב־7 בספטמבר 1948 הועלו אחרוני מעפילי אקסודוס ארצה.
אלברט חוראני
משפחתו
חוראני נשא לאישה את אודיל ווג-פרוסר, כשלימד בקולג' מגדלן שבאוקספורד. הוא נפטר באוקספורד בגיל 77. אודיל חוראני (נולדה ב-1914) הלכה לעולמה בשנת 2003, זמן קצר לאחר יום הזיכרון העשירי למותו של בעלה. שניהם נטמנו בבית הקברות וולברקוט באוקספורד. להם בת, דוקטור סוזאנה חוראני. היא מכהנת כפרופסור לפרמקולוגיה וכראש מחלקה בבית הספר למדעי ביורפואה ומולוקולריה באוניברסיטת סוריי שבאנגליה.
מקס פיין (סדרת משחקים)
סקירה
סגנון הצילום והכוריאוגרפיה משולב לרוב עם השפעות מפילם נואר והספרות הזולה, בהם באים לידי ביטוי הדמויות והדיאלוג. סצינות העלילה העיקריות אינן משלבות שחקנים תלת־ממדיים או בעלי תפאורה קולנועית, כי אם איורים בנוסח רומן גרפי וקריינות. סגנון המשחק העיקרי הוא יריות כאשר נקודת מבטו של השחקן היא מגוף שלישי.
מקס פיין
מקס פיין חוזר ערב אחד לביתו ומגלה כי אשתו וביתו שאך נולדה נרצחו בידי סוחרי סמים המכורים לסם בשם "ולקיר". לאחר לוויית משפחתו, מקס מועבר למחלק הסמים. שלוש שנים לאחר מכן, מקס עובד כסוכן סמוי וחוקר את העברת משלוחי הולקיר בידי משפחת המאפיה פנצ'ינלו. בי בי הנסלי, חברו למחלק, משאיר לו הודעה להיפגש עם שותפו וחברו הטוב אלכס בלדר ברכבת התחתית. כאשר מקס מגיע למקום, שותפו נרצח בידי מתנקש אנונימי. כתוצאה מכך, המשטרה מחשיבה את מקס לחשוד העיקרי ברצח, ובנוסף משפחת פנצ'ינלו מגלה כי מקס הוא שוטר ורוצה במותו.
מקס פיין 2: נפילתו של מקס פיין
שנתיים לאחר מאורעות המשחק הראשון, מקס פיין הוא בלש במשטרת ניו יורק. תוך חקירת שורה של רציחות בידי קבוצת מתנקשים הידועים בשם "המנקים", הוא נתקל ברוצחת השכירה מונה סאקס - אותה חשב למתה. בחוזרו למטה המשטרה, הוא שומע שיחת טלפון המתבצעת בין שותפתו, ואלרי וינטרסון, לבין גורם לא ידוע בעניין מונה. זמן קצר לאחר מכן, אל המקום מסתננים מתנקשים המחפשים את מונה. לאחר שמקס עוצר אותם, הוא מחליט לחקור בנושא המתקפה הפתאומית.
עבאס זכור
עבאס זכּור (בערבית: عباس زكور; נולד ב-30 בדצמבר 1965 בעכו) הוא חבר הכנסת לשעבר מטעם רע"מ-תע"ל.
ביוגרפיה
זכור היה מראשי התנועה האסלאמית בישראל. בחודש דצמבר 2007 הודח מהתנועה האסלאמית בשל אי הסכמתו לפנות את מושבו בכנסת לנבחר החמישי ברשימה, סלמאן אבו חאמד, בהתאם להסכם רוטציה. ראשי התנועה חששו מהקדמת הבחירות, ולכן החליטו לקצר את תקופת כהונתו של זכור בכנסת. זכור סירב להתפטר בטענה שהרוטציה מחייבת אותו לפנות את כסאו בחודש אוגוסט 2008, שנתיים ו-3 חודשים ממועד הבחירות לכנסת השבע עשרה.
כיום, זכור חבר במועצת השורא של רע"מ.
התבטאויות
כתגובה להתכנסותה של ועידת לסביות בחיפה, עמד זכור בראש הפגנה וטען כי התכנסות זו מזלזלת בערכו של האדם ופעולותיהן של נשים אלו לא מקובלות בעולם המוסלמי והפלסטיני.
מריה כריסטינה, נסיכת בורבון-שתי הסיציליות
ביוגרפיה
ב-8 בנובמבר 1900 התחתנה מריה כריסטינה עם פטר פרדיננד, ארכידוכס אוסטריה, ממנו נולדו לה 4 ילדים. לאחר מלחמת העולם הראשונה נאלצו בני המשפחה להגר לשווייץ, שם התגוררו בלוצרן, אולם בשנת 1935 חזרו לאוסטריה.
זאב הרוי
זאב הרוי (הרווי) (באנגלית: Warren Zev Harvey; נולד ב-19 בדצמבר 1943) הוא פרופסור אמריטוס בחוג למחשבת ישראל באוניברסיטה העברית בירושלים וזוכה פרס א.מ.ת במדעי הרוח לשנת תשס"ט 2009.
נבחרת הונגריה בכדורגל
בגמר מונדיאל 1938 הנבחרת הפסידה לאיטליה 4:2, אולם עד היום קיים חשד כבד שהשופט שוחד על ידי הדיקטטור האיטלקי בניטו מוסוליני, שהזמין אליו את השופטים לתא הכבוד לפני המשחק. ניתן היה לראות זאת במהלך המשחק כאשר שחקני איטליה שיחקו בצורה אגרסיבית במיוחד.
סגל הנבחרת
להלן סגל נבחרת הונגריה לקראת משחקי יורו 2020
הנתונים נכונים ל-10 ביוני 2021
משל הבנאי החכם והבנאי הבער
משל הבנאי החכם והבנאי הבער (ידוע גם בתור משל הבית על הסלע), הוא אחד ממשלי ישו המופיע בבשורת מתי פרק ז' פסוקים 24–27, ובשורת לוקס פרק ו' פסוקים 46–49.
המשל מדגיש את החשיבות שעל המאמין לבנות את חייו תוך ציות ללימוד ולמופת של ישו.
פרשנות
הפרשנות המקובלת מיוחסת ליוחנן כריסוסטומוס (347-407 לספירה), אשר כתב את "הומילי" (Homily - פרשנות העוקבת אחר קריאה בכתבי הקודש, מקובלת בכנסיות הקתוליות, לותרניות, אנגליקניות ופרבוסלביות) שלו על בשורת מתי פרק כ"ד: על ידי תיאורי ה"גשמים", ה"שיטפונות" וה - "סערות", הוא מבטא באופן מטפורי את האסונות, הייסורים שעלולים להיות מנת חלקם של בני אדם הנופלים קרבן להאשמות שווא, לקשירת קשר נגדם, לעוני, לאבל, למוות, לאבדנם של חברים, לרשעים חורשי רע כנגדם, וכן כל המחלות שניתן למנות בחיינו. אולם אף לא אחד מאלה", הוא אומר, "לא תכשיל את הנשמה; כאשר היא מיוסדת על הסלע האיתן." הוא קורא לעמידה האיתנה על תורתו שהיא כצוק איתן; כיוון שלמען האמת מצוותיו ותורתו חזקות מכל צור וסלע, מעמידים את המאמין המציית מעל לכל משבר בהוויה האנושית. שכן, עבור כל מי ששומר אותן בקפדנות, לא רק שיהיה לו יתרון על פני אנשים חורשי רע, אלא גם על השדים עצמם הזוממים כנגדו. דברים אלה אינם בגדר התפארות שווא, איוב הוא העד שלנו, הוא אשר עמד יציב כנגד כל מתקפות השטן, וגם השליחים הם העדים שלנו, כאשר משברי העולם כולו הכו בהם, גם עמים וגם שליטים, גם אויבים מקרב בני עמם וגם מבין הנכרים, גם הרוחות הרעות וגם השטן בכבודו ובעצמו. כאשר כל אלה איימו לתקוף, הם עמדו איתן יותר מסלע, ומסמסו הכל.
העשור הראשון של המאה ה-21
העשור הצביע על שינויים משמעותיים בכוחן של מדינות העולם עם הרחבת האיחוד האירופי, אך נסיגה כלכלית שלו לקראת סוף העשור ועם התגברות כוחן של מדינות שנחשבות מדינות עולם שלישי כמו סין, הודו וברזיל.
גלובליזציה וההתנגדות למגמה
הסחר הבינלאומי המשיך להתרחב במהלך העשור, כאשר שיעורי השכר הנמוכים, ובמקרים רבים מטבע שמוערך בחסר, פעלו לטובתן של כלכלות במדינות מתפתחות מרובות, ובפרט סין ומדינות דרום אסיה.
משבר האנרגיה
מאמצע שנות ה-80 ועד ספטמבר 2003 המחיר לחבית נפט גולמי היה בדרך כלל נמוך מ-25 דולר לחבית. במהלך שנת 2003, המחיר עלה למעל ל-30 דולרים לחבית, ב-11 באוגוסט 2005 הגיע ל-60 דולרים לחבית, כאשר השיא היה ביולי 2008 כאשר המחיר לחבית היה 147.30 דולרים. הפרשנים ייחסו את עליית המחירים לגורמים רבים, בהם דיווחים על ירידה במלאי הנפט, דאגה בשווקים מחוסר בנפט, והמתיחות במזרח התיכון.
שלטון וביטחון
המהלך המשמעותי ביותר של ממשלת ישראל בראשותו של שרון היה תוכנית ההתנתקות, שבמהלכה, באורח חד־צדדי וללא הסכם, פונו ההתנחלויות הישראליות ברצועת עזה לצד ארבע בצפון השומרון.
וולטר גוטל
ביוגרפיה
גוטל נולד בבון, גרמניה. משפחתו היגרה לבריטניה אחרי שהנאצים עלו לשלטון. כדובר אנגלית שוטפת הוא החל לשחק בסרטים ב-1942, בדרך כלל גילם את דמותם של פטריוטים גרמנים, כמו בסרט We Dive at Dawn מ-1943.
ז'וינווילי
בז'וינווילי פועלת אוניברסיטת אוניוויל העירונית וכמה מכללות פרטיות, וכן שלוחה של האוניברסיטה הציבורית של סנטה קטרינה. ז'וינווילי מארחת שני אירועים שנתיים בעלי תהודה לאומית ובינלאומית: פסטיבל הריקוד באולם הבולשוי וכן את פסטיבל הפרחים המציג זנים חדשים ופיתוחים בפלוריקולטורה.
צמריר הקדד
אזור מחיה
צמריר הקדד מעופף בקרבת הצמח הפונדקאי שלו – קדד גדול-פרי. הפרפרים הבוגרים הם הראשונים להגיח מבין פרפרי היום, הם מגיחים מגלמיהם בסוף החורף עם ראשית האביב, החל מאמצע פברואר ועד אמצע מרץ. הפרפר מותאם להבשלת פירותיו של הקדד גדול-פרי שזחליו ניזונים ממנו. הזחלים מתפתחים בתוך הפירות ובכך הם מוגנים מפני טורפים ומזיקים, וגם זוכים למזון עשיר - הזחלים ניזונים בעיקר מהזרעים.
ז'וליו סזאר
ז'וליו סזאר סוארז דה אספינדולה (בפורטוגזית: Júlio César Soares de Espíndola; נולד ב-3 בספטמבר 1979), הידוע בשם ז'וליו סזאר, הוא כדורגלן עבר ברזילאי ששיחק בעמדת השוער.
צבי ינאי
קישורים חיצוניים
על יצירתו: מכּתביו:
מצ'רטה
אתרים
הקתדרלה נבנתה במאה ה-12.
ליסה אדלשטיין
חיים אישיים
נכון להיום אדלשטיין גרה בלוס אנג'לס. היא צמחונית ומתנדבת בעמותה למען בעלי חיים.
אדלשטיין ביקרה בישראל בחודש מאי 2011 במסגרת עמותת הצל ליבו של ילד במרכז הרפואי ע"ש אדית וולפסון יחד עם צוות התוכנית "האוס".
אריון (מיתולוגיה)
אריון מוזכר כיכול לדהור על כול משטח אפשרי – על המים, על האדמה ועוד. אריון הוא גם הסוס המהיר ביותר בעולם.
חיים רינג
אודות
את הסטאז' עשה בבית חולים מאיר ובשנת 1974 הגיע לחודש התמחות בבית לוינשטיין. בעקבות תקופה זו החליט להתמחות ברפואה שיקומית. בשנת 1980 סיים את ההתמחות וקיבל תעודת מומחה לרפואה פיזיקלית ושיקום.
אליפות וימבלדון 1990
ישראל בווימבלדון
גלעד בלום היה נציג ישראלי נוסף שהשתתף בתחרות הגברים. בסיבוב הראשון הוא שיחק נגד פטר קורדה מצ'כוסלובקיה שדורג במקום ה-14 וניצח אותו ב-4 מערכות. בסיבוב השני הוא נפגש עם מארק קוברמאנס מהולנד והפסיד ב-3 מערכות.
אנטוניו טאיאני
קריירה פוליטית מוקדמת
בצעירותו היה טאיאני חבר מיליטנטי ב-Fronte Monarchico Giovanile (הברית האנרכיסטית הצעירה), ארגון הסטודנטים של ה-Unione monarchica italiana (האיחוד המונרכיסטי האיטלקי). הוא סינגר בעקביות על השאיפה לאפשר לצאצאי בית סבויה לשוב לאיטליה מגלותם (שובם לאיטליה נאסר על ידי חוקת איטליה עד לשנת 2002, אז ביטל הפרלמנט האיטלקי את האיסור).
בעת כהונת ממשלו הראשון של סילביו ברלוסקוני, בשנים 1994–1995, כיהן טאיאני כדובר ראש הממשלה.
הנציב האירופי לתעשייה ויזמות
במהלך 2012 הוביל טאיאני לניסוח הצעה לפישוט ההליך לרישום מכוניות, במדינה אחרת החברה אף היא באיחוד האירופי. קונקרטית, ההצעה, אשר נכנסה לתוקף ב-2014, יועדה מלכתחילה להפחית למינימום את ההליכים המינהליים הנחוצים לרישום מכוניות, מסחריות, משאיות ואוטובוסים, במדינות אחרות החברות באיחוד. יותר מכך, ההצעה נועדה להפוך רישום של רכב גנוב במדינה אחרת לבלתי אפשרי, תודות לשיתוף פעולה מוגבר של הרשויות המוסמכות ברמה האירופית.
נשיא הפרלמנט האירופי
במרץ 2017 הזהיר טאיאני כי "אפריקה מסתכנת כעת בהפיכתה לקולוניה סינית", בהינתן שהסינים חושקים אך ורק בחומרי גלם, אך אינם מעוניינים ביציבות פוליטית.
בפברואר 2018 סימן סילביו ברלוסקוני את טאיאני כמועמדו לראשות ממשלת איטליה, במקרה שגוש המרכז ימין ינצח בבחירות הכלליות באיטליה, 2018 שנערכו במרץ אותה שנה. טאיאני קיבל את המועמדות ב-1 במרץ.
תדמיתו הציבורית
העיר חיחון, בקהילה האוטונומית אסטוריאס, קראה רחוב על שמו של טאיאני, מתוך הוקרה לעבודה שעשה במהלך המנדט שלו כסגן נשיא הנציבות האירופית, בהיותו אחראי לתעשייה וליזמות. קריאת הרחוב הוצעה על ידי עובדי החברה האמריקנית טנקו, ביחד עם הפדרציה של עסקים אסטוריאנים, ואושרה פה אחד על ידי כל הכוחות הפוליטיים במועצת העיר של חיחון, בעבור שירותי התיווך שהעניק טאיאני בספטמבר 2013 במהלך המשא ומתן עם טנקו, אשר החליטה לסגור את מפעל החברה באסטוריה, מהלך שבעקבותיו היו צפויים להיות מפוטרים 210 עובדים. לאחר משא ומתן קשה וממושך עם ראשי החברה ועם נציגי העובדים, הצליח טאיאני להשיג את פתיחותו מחדש של המפעל באפריל 2014, תוך שמירה על משרותיהם של שני שלישים מן העובדים.
המגפה היוסטיניאנית
אפידמיולוגיה
המגפה פרצה ב בשנת 543–544. דרך מרסיי היא חדרה לגאליה והתפשטה צפונה לאורך הנהרות רון וסאון עד לגדה המערבית של הריינוס. מספר התפרצויות נוספות התרחשו בגאליה במחצית השנייה של המאה ה־6: בשנים 571, 580–582, 588–591, ו־599–600. בכל המקרים חדרה המגפה לגאליה ככל הנראה דרך נמל מרסיי.
השפעות המגפה
הגישה מתבססת בעיקרה על שני סוגי מקורות. ראשית מקורות כתובים, ובמיוחד פרוקופיוס (218). באמצעותם גם משערים את כמות המתים ואת תגובת השלטון למגפה. כך טוענים שהמגפה מהווה נקודת מפנה בשלטונו של יוסטיניאנוס, שבד בבד נאלץ להתמודד עם מגוון משברים כגון רעב, שיעורי מס גבוהים ביותר ומשבר בשורות הצבא. שנית על ממצאי די־אן־איי (214). באמצעות מקורות אלו עוקבים אחר התפשטות המגפה.
לוגותרפיה
המצפון
אליבא דפראנקל האיבר של המשמעות הוא המצפון, ובאמצעותו יש לאדם את היכולת החד פעמית לחוש במשמעות הטמונה בכל מצב המשמעות כבולה למצב חד פעמי ויחיד במינו. מעבר לכך קיימות הכללות של משמעויות, הנוגעות למצבו של האדם, והן מכונות ערכים. 'צו המצפון' שלא הודחק באופן שיטתי יכול לתת מענה לחייו של האדם, ובמיוחד כאשר ישנם קונפליקטים בין ערכים. פראנקל קורא לחינוך שיהיה לא רק להקניית ידע אלא גם לעידון המצפון. "בתקופה שבה נראה כאילו עשרת הדיברות איבדו את תוקפם בעיני רבים, חייב האדם להיות דרוך לקלוט את עשרות אלפי המצוות הטמונות בעשרות אלפי המצבים שהוא מתמודד איתם בחייו". וסובר כי מצפון עירני של האדם יספק כוח לא לשרת את הקונפורמיזם ולא להיכנע לטוטליטריזם, ויזכיר לאדם את "היותו אנושי" - היותו מודע והיותו אחראי, ובצירוף: מודעותו של האדם להיותו אחראי.
הדת
תופעת האמונה בעיני הלוגותרפיסט איננה חייבת להתייחד רק לאלוהים אלא יכלה להתרחב אף לאמונה במשמעות (שם, עמ' 88). בעיני פראנקל אין עדיפות לדת אחת על השנייה. כשם שבכל שפה אדם יכול להשיג את האמת ובכל שפה אפשר לטעות ולשקר, כך בכל דת האדם יכול למצוא את דרכו אל האל האחד (שם, עמ' 90). עוד הוא סובר, כי דתיות היא אמיתית רק כאשר היא אקזיסטנציאלית, רק כאשר האדם מתחייב אליה מרצונו החופשי ומבחירתו בספונטניות (שם, עמ' 75). אדם אינו יכול להידחף לדתיות אמיתית לא באמצעות אינסטינקט ולא באמצעות הפסיכיאטר (שם, עמ' 76). אין לשכוח כי, בחירתו החופשית של האדם היא חירותו, ואילו כבודו כובל אותו עד כדי כך שהוא יכול לומר "לא" לאלוהים, וגם הלוגותרפיסט צריך לכבד רצון זה, אם זהו רצונו של המטופל, ולא להיות יותר צדיק מהאפיפיור.